APROBACIÓN DEFINITIVA DA MODIFICACIÓN DA ORDENANZA FISCAL REGULADORA DA TAXA POLA EXPEDICIÓN DE DOCUMENTOS ADMINISTRATIVOS
ADMINISTRACIÓN LOCAL — Municipal — Nigrán (Ordenanzas e Regulamentos, 17/06/2019)

De conformidade co establecido no artigo 17.3 do Texto Refundido da Lei Reguladora das Facendas Locais, aprobado por R. D. Lex.2/2004 do 5 de marzo, unha vez publicado anuncio de exposición pública no Boletín Oficial da Provincia de Pontevedra núm.54 do 18/03/2019, e finalizado o período fixado a tal efecto sen que se tivesen presentado reclamacións, enténdese definitivamente adoptado o acordo do Pleno do Concello de Nigrán de data 28 de febreiro de 2019, de modificación da Ordenanza Fiscal reguladora da Taxa pola expedición de documentos administrativos. Contra dito acordo cabe recurso Contencioso-Administrativo na forma e prazos determinados na lei da Xurisdición Contencioso-Administrativa. Así mesmo, en aplicación do disposto no apartado 4 do artigo 17 do mesmo texto legal, procédese á publicación do texto íntegro da citada Ordenanza Fiscal modificada: De conformidade co previsto no artigo 20 do Texto Refundido da Lei reguladora das Facendas Locais, aprobado por Real Decreto Lexislativo 2/2004, de 5 de marzo, este Concello establece a taxa pola expedición ou tramitación de documentos municipais a instancia de parte.1.- Constitúe o feito impoñible desta taxa, a actividade administrativa desenvolvida con motivo da tramitación, a instancia de parte, dos documentos que expida e dos expedientes que entenda a Administración ou as autoridades municipais a que se refire o artigo 4º desta ordenanza.2.- A estes efectos, entenderase tramitada a instancia de parte, a documentación administrativa que fora provocada polo particular ou redunde no seu beneficio, aínda que non mediara solicitude expresa do interesado.3.- Non estará suxeita a esta taxa a tramitación de documentos e expedientes necesarios para o cumprimento de obrigas fiscais, así como as consultas tributarias, os expedientes de devolución de ingresos indebidos ou de aprazamento/fraccionamento de pago, os recursos administrativos contra resolucións municipais de calquera índole e os relativos á prestación de servizos ou a realización de actividades de competencia municipal e a utilización privativa ou o aproveitamento especial de bens de dominio público municipal, que estan gravados por outra taxa municipal ou polos que se esixa un prezo público por este Concello.1.- Son suxeitos pasivos desta taxa as persoas físicas ou xurídicas, nacionais ou estranxeiras, e as entidades a que se refire o artigo 35.4 da Lei xeral tributaria, que soliciten, provoquen, ou en cuxo interese redunde a tramitación do documento ou expediente de que se trate.2.- O presentador ou receptor de documentos gravados, terá, polo só feito desta actuación, o carácter de mandatario do suxeito pasivo aos efectos do cumprimento das obrigas fiscais que se deriven desta ordenanza.3.- Responderán solidariamente das obrigas tributarias do suxeito pasivo as persoas ou entidades ás que se refire o artigo 42 da Lei Xeral Tributaria.4.- Serán responsables subsidiarios as persoas ou entidades ás que se refire o artigo 43 da Lei Xeral Tributaria. A cota tributaria determinarase por unha cantidade fixa sinalada segundo a natureza dos documentos ou expedientes a tramitar, de acordo coas seguintes tarifas: I. Certificacións e informes: 1. Informes da policía local (agás, en todo caso, informes de convivencia que serán gratuítos): 1.1 Que requirirán saída das dependencias municipais 83.00 1.2 Que non requirirán saída das dependencias municipais 10.00 2. Certificados do Padrón municipal de habitantes (excluídos os voantes de empadroamento que serán gratuítos): 2.1 De unidade familiar do Padrón vixente 3.00 2.2 Individual do Padrón vixente 1.50 2.3 De unidade familiar de padróns anteriores 6.00 2.4 Individual de padróns anteriores 3.00 3. Sobre acordos, expedientes e demais documentos que obren nas dependencias municipais: 3.1 En trámite 8.00 3.2 Arquivados 12.00 II.- Copias impresas ou fotocopias de documentos: 1. Reprodución cartográfica en papel e demais documentos en xeral, por folla, segundo tamaño e cor: 1.1 Tamaño DIN A4 B/N: 0,10 Cor: 0,50 1.2 Tamaño DIN A3 B/N: 0,50 Cor: 1,50 1.3 Tamaño superior a DIN A3, por metro lineal ou fracción (so B/N) 10.00 1.4 En todas as anteriores cando o documento ou expediente orixinal este arquivado, incrementarase a respectiva tarifa coa aplicación do coeficiente 1,5.2. De reproducións en soporte informático: 2.1 Até 100 MB 20.00 2.2 De máis de 100 MB 40.00 III.- Participación en procesos selectivos de persoal, segundo o grupo de titulación ao que pertence a praza convocada: 1 Grupo A1 ou equivalente para persoal laboral 35.00 2 Grupo A2 e B ou equivalente para persoal laboral 30.00 3 Grupo C1 ou equivalente para persoal laboral 25.00 4 Grupo C2 ou equivalente para persoal laboral 20.00 5 Outras agrupacións profesionais sen requisito de titulación 10.00 As tarifas de participación en procesos selectivos para a cobertura de prazas con carácter temporal ou eventual, terán unha bonificación do 50%. Os participantes en calquera proceso selectivo que acrediten a súa condición de desempregados, terán unha bonificación do 75 % sobre a tarifa normal ou, de ser o caso, sobre a tarifa xa bonificada polo concepto a que se refire o parágrafo anterior. IV.- Outros: 1 Bastanteo de poder ou autorización 5.00 2 Informe sobre o estado de tramitación dun expediente 10.00 1.- Devéngase a taxa e nace a obriga de contribuír cando se presente a solicitude que inicie a tramitación dos documentos e/ou expedientes suxeitos ao tributo. No seu caso, cando teñan lugar as circunstancias que provoquen a actuación municipal de oficio ou cando esta se inicie sen previa solicitude do interesado pero redunde no seu beneficio.2.- O pago da taxa esixirase, segundo os casos, no momento de presentación da solicitude ou con carácter previo á entrega das fotocopias, informes e demais documentos requiridos e/ou emitidos.3.- As cotas serán irreducibles agás no suposto do apartado III das tarifas “Participación en procesos selectivos de persoal, segundo o grupo de titulación ao que pertence a praza convocada”. Neste último caso poderá instruírse procedemento de devolución do 50 % do importe ingresado pola taxa, a solicitude do interesado, cando este figure na relación de excluídos do procedemento de selección.4.- A obriga de contribuír, unha vez nacida, non se verá afectada en modo algún polo desestimado ou renuncia do solicitante respecto do servizo ou documento solicitado, calquera que sexa o estado de tramitación no que se atope. No relativo á cualificación das infraccións tributarias, así como á determinación das sancións que correspondan en cada caso, aplicarase o disposto na Lei Xeral Tributaria e restantes disposicións que a complementan e desenvolven.1ª. No non previsto na presente ordenanza, serán de aplicación as disposicións contidas no Texto Refundido da Lei reguladora das Facendas Locais, na Lei Xeral Tributaria, no Regulamento Xeral de Recadación e demais normativa xeral de aplicación na materia.2ª. A presente ordenanza entrará en vigor o día seguinte ao da súa publicación no Boletín Oficial da Provincia, permanecendo vixente nos seus propios termos até que se acorde a súa modificación ou derrogación expresas. O alcalde en funcións